《右溪新楼落成次青萝韵 其一》
明代·吴允禄

方池曲径隔花迷，百尺楼高缓步跻。吟罢倚栏闻越鸟，梦回欹步忆朝鸡。

朱弦漫许幽人弄，粉壁还邀过客题。欲向罗浮开望眼，海天辽阔暮云低。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。